Unión del Pueblo Navarro (UPN) parlamentu-taldeari atxikitako foru parlamentari Alberto Catalán Higueras jaunak idatziz erantzuteko galdera aurkeztu du (9-17/PES-00002). Hona hari erantzuteko Nafarroako Gobernuko Hezkuntzako kontseilariak ematen dion informazioa:

Gaur den egunean, Hezkuntza Departamentuaren 2017/2018 ikasturterako aurreikuspena da Haur Hezkuntzako bigarren zikloko lehen mailan (3 urte) honako talde hauek egotea Caparroso, Lodosa eta Tafallako ikastetxe publikoetan:

|  | **2017/2018** |
| --- | --- |
| **Ikastetxea** | **Aurreikusitako taldeak** |
| **A/G eredua** | **D eredua** |
| Caparroso V. Soto HLHIP | 2 | 0\*  |
| Lodosako A. Mnez. HLHIPa Baigorri | 1 | 1 |
| Tafallako Marqués Real Defensa HLHIPa | 2 | 0\*  |
|  |  |  |

(\*) Oharra: D ereduko 3 urteko ikasleak 4 urteko ikasleen talde berean egonen lirateke, 4 urtekoetan kontabilizatu baita taldea.

Aurreikuspena oinarrituta dago 2017/18 ikasturtean eskola-sisteman sartuko diren 3 urteko ikasleei dagozkien jaiotzetan eta ikastetxe bakoitzaren Educa aplikazioko artxibo historikotik ateratako kalkulu matematikoan. Ohikoa den bezala, eta halaxe izan da aurreko ikasturteetan, aurreikusitakoaren aldean aldaketak egonen dira, familiek egindako hautuen eta populazio-mugimenduen ondorioz.

Aurreikuspen horretan ez dira kontuan hartu erreferentziako ikastetxeetako D ereduko balizko taldeak, gaur egun halako eskaintzarik ez baitago.

Ikastetxe bakarra duten herrietan, aurre-matrikulazioek aurreikuspen horien aldean gora egiten badute eta horrek talde gehiago egotea eragiten badu, doikuntza automatikoki eginen da eta beste talde bat sortuko da.

Iruñean, 2017ko otsailaren 2an.

Hezkuntzako Departamentuko kontseilaria: José Luis Mendoza Peña